Miksi uudessa Tuntemattomassa sotilaassa ei ollut naisia rintamalla, kysyi ”tyhmä toimittaja” – Paitsi ettei kysynyt, näin helposti someraivo lähtee väärille urille

Ylen Tähtihetki-ohjelman juontaja Jenni-Maarit Koponen haastatteli viime perjantaina Aku Louhimiestä ja Eero Ahoa uudesta Tuntemattomasta sotilaasta. Yksi haastattelun kohta kiinnitti Twitterissä ihmisten huomion.

Eero Aho (vas.) ja Aku Louhimies olivat viime perjantaina Ylen toimittajan Jenni-Maarit Koposen haastateltavana.­

Miksi Aku Louhimiehen ohjaamassa Tuntemattomassa sotilaassa ei ollut naisia rintamalla?

Tätä kysymystä hämmästeltiin ja naureskeltiin Twitterissä viime viikonlopun ajan ja vielä tämän viikon alussakin.

Kysymys oli peräisin Ylen Aamu-tv:ssä nähdystä Tähtihetki-nimisestä elokuvia käsittelevästä ohjelmasta, ja kysymyksen esitti ohjelman toimittaja Jenni-Maarit Koponen.